D Duma het e Provisoreschi Regierig zerst under em Ministerpresidänt Georgi Jewgenjewitsch Lwow und denn under em Alexander Fjodorowitsch Kerenski iigsetzt. Es het e dobbleti Verdrätig vom Volk gee: dur d Duma as Parlamänt und dur d Petrograder Sowjets as Arbeiter- und Soldaterööt mit Sozialrevolutionäre und Kommuniste. Under dr Losig Alli Macht für d Sowjets hai die d Revolution witergfüehrt und d Bildig von ere bürgerlige parlamentarische Demokratii verhinderet.